Vinary (distrikto Ústí nad Orlicí)

Vilaĝo Vinary situas en Ĉeĥio, regiono Pardubice, distrikto Ústí nad Orlicí, en milde ondiĝinta pejzaĝo inter riveroj Loučná kaj Novohradka, 10 km okcidente de urbo Vysoké Mýto. Vivas ĉi tie  ().

 Historio 
La unua skriba mencio pri vilaĝo Vinary estas el la jaro 1433, sed ekesto de ĝi verŝajne okazis iom pli frue. La vilaĝo apartenis al la familiaro Dobříkovský el Dobříkov kaj tiam ĝi nomíĝis Vinaře (Vinkultivistoj). Ĉar post batalo sur Blanka monto la vilaĝon posedis germana nobelularo kaj la germana ne konas sonon "ř", okazis ŝanĝo je Vinary.

Vinon ĉi tie en mezepoko oni fakte kultivis. Vinejojn fondadis sur sunplenaj deklivoj, kreitaj de efloreskita opoko, aparte la reĝa familiaro Přemysl. En Vinary tiaj lokoj estis multaj. Oni povas supozi, ke profundaĵoj situantaj sur deklivoj de Rejšník, Buhenice kaj inter arbaroj Buk kaj Peklo origine estis vinkeloj, ĉar ili nekutime malkonformas en la grundoj.

La loĝantoj, krom per terkulturado, vivtenis sin grandamplekse per ŝtonminado. Atestas pri tio vastaj nekultivataj areoj de elminitaj rokoj. Ŝtonon oni minis por diversaj konstruaĵoj, pretigis bestmanĝujojn, lavujojn kaj similajn objektojn.

 Loĝantaro 

 Memorindaĵoj 
En la vilaĝo estas tiuj ĉi interesaj objektoj:
 Domo n-ro 61, kiun konstruigis fine de la 19-a jarcento kortega tajloro František Dolíček. Ĝi estas novgotika, oblonga, kun du pinjonoj, aparte akcentita dua etaĝo kaj kun altaj pintarkaj fenestroj.
 Forĝejo kun kampanileto el la jaro 1877,
 statuo de Sankta Floriano,
 kalvario apud la ponto el la jaro 1832, sabloŝtona, sur la soklo estas reliefoj de Sankta Maria Wroclawa, de Sankta Venceslao kaj Sankta Johano Nepomuka.

 Literaturo 
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

 Eksteraj ligiloj 
 Militista pietloko 

Kategorio:Vilaĝoj en distrikto Ústí nad Orlicí
Kategorio:Municipoj en distrikto Ústí nad Orlicí
Kategorio:Setlejoj en Svitava montetaro